આ ઝુકાવ ભાજપને રાજ્યસભામાં લાભદાયી બને. એ સિવાય તામિલનાડુના રાજકારણમાં તત્કાલ પ્રત્યક્ષ કોઈ લાભની સ્થિતિ ભાજપ માટે કે કોંગ્રેસ માટે નિર્માણ થવાની દૂર સુધી કોઈ શક્યતા નથી. રાજ્ય વિધાનસભાની ચૂંટણીને હજુ ચાર વર્ષની વાર છે. કોંગ્રેસની પરોક્ષ સક્રિયતાનો સંકેત આપનારી ઘટના એ પણ રહી કે શશિકલાના પતિ નટરાજન થોડાં સપ્તાહ પહેલાં દિલ્હી આવ્યા હતા અને તેઓ કોંગ્રેસના કેટલાક નેતાઓને મળ્યા પણ હતા. આમ, પડદા પાછળના રાજકારણમાં ભાજપ અને કોંગ્રેસ બંને સક્રિય હોવાની વાત સ્વીકારવી પડે.